laion/Wikipedia-Exotic huggingface dataset:
כדור הזהב 2022

כדור הזהב 2022 (בצרפתית: Ballon d'Or 2022) היה הטקס השנתי ה-66 של כדור הזהב, המוגש על ידי עיתון הכדורגל הצרפתי פראנס פוטבול, המוענק לכדורגלנים הטובים בעולם בעונת 2021/2022. לראשונה בתולדות הפרס, הוא ניתן על סמך תוצאות העונה במקום השנה הקלנדרית. המועמדים לטקס הוכרזו ב-12 באוגוסט 2022, והוא נערך בפריז, בירת צרפת. ערך מורחב – כדור הזהב המועמדים לפרס הוכרזו ב-12 באוגוסט 2022. הזוכה המכהן, שזכה בפרס שבע פעמים, ליונל מסי, לא היה מועמד לפרס בפעם הראשונה מאז 2005. לראשונה מאז 2007, כל שלושת השחקנים שסיימו בפודיום הגיעו אליו בפעם הראשונה. ערך מורחב – כדור הזהב לנשים המועמדות לכדור הזהב לנשים, המוענק לכדורגלנית הטובה בעולם, הוכרזו ב-12 באוגוסט 2022. ערך מורחב – פרס קופה המועמדים לפרס קופה, שנקרא על שם רמון קופה הצרפתי ומוענק לשחקן הצעיר הטוב בעולם, הוכרזו ב-12 באוגוסט 2022. ערך מורחב – גביע יאשין המועמדים לפרס גביע יאשין, שנקרא על שם לב יאשין הרוסי ומוענק לשוער הטוב בעולם, הוכרזו ב-12 באוגוסט 2022. ערך מורחב – פרס סוקרטס הפרס, שנקרא על שם הברזילאי סוקרטס, המוענק לראשונה לשחקן שתרם לקהילתו בשנה החולפת. ערך מורחב – גביע גרד מילר גביע גרד מילר, שהיה ידוע בעבר כ"פרס חלוץ השנה", ושמו שונה לאחר שהחלוץ הגרמני גרד מילר מת באוגוסט 2021, מוענק לשחקן שכבש הכי הרבה שערים בעונה. ערך מורחב – מועדון השנה (כדורגל) הפרס מוענק למועדון הכדורגל ששלח הכי הרבה שחקנים מתוך 50 המועמדים והמועמדות לכדור הזהב או לכדור הזהב לנשים. אתר האינטרנט הרשמי של כדור הזהב 2022 "Le Ballon d'Or 2022 remis le 17 octobre prochain" (בצרפתית). ל'אקיפ. 25 במאי 2022. נבדק ב-2023-11-21. {{cite news}}: (עזרה) Alexia Putellas and Karim Benzema are crowned 2022 Ballon d'Or winners, Guardian, 17 באוקטובר 2022 "Ballon d'Or 2022 : la liste complète des nommés avec quatre Français, sans Messi" [כדור הזהב 2022: רשימת המועמדים המלאה עם ארבעה צרפתי, ללא מסי] (בצרפתית). ל'אקיפ. 12 באוגוסט 2022. נבדק ב-2023-11-21. {{cite news}}: (עזרה) ליאו מסי מחוץ לרשימת המועמדים לכדור הזהב, באתר ONE‏, 12 באוגוסט 2023 "La liste complète des 20 nommées pour le Ballon d'Or féminin 2022" [הרשימה המלאה של 20 המועמדות לכדור הזהב לנשים 2022] (בצרפתית). ל'אקיפ. 12 באוגוסט 2022. נבדק ב-2023-11-21. {{cite news}}: (עזרה) "Ballon d'Or 2022 : la liste complète des nommés pour le Trophée Kopa du meilleur jeune" [כדור הזהב 2022: רשימת המועמדים המלאה לפרס קופה לשחקן הצעיר הטוב ביותר] (בצרפתית). ל'אקיפ. 12 באוגוסט 2022. נבדק ב-2023-11-21. {{cite news}}: (עזרה) "Ballon d'Or 2022 : la liste complète des nommés pour le Trophée Yachine de meilleur gardien" [כדור הזהב 2022: רשימת המועמדים המלאה לגביע יאשין לשוער הטוב ביותר] (בצרפתית). ל'אקיפ. 12 באוגוסט 2022. נבדק ב-2023-11-21. {{cite news}}: (עזרה) "Le trophée Gerd Müller 2022 attribué à Robert Lewandowski" [גביע גרד מילר 2022 הוענק לרוברט לבנדובסקי]. ל'אקיפ (בצרפתית). 17 באוקטובר 2022. נבדק ב-2023-11-21. {{cite web}}: (עזרה)
מיליו פריטו

מיליו פריטו (בפורטוגזית: Milho Frito) הוא מאכל פורטוגזי העשוי מקמח תירס ונפוץ בארכיפלג הפורטוגזי מדיירה. המאכל עשוי מקמח תירס, עלי קולרד או קייל, מים, שום, שומן חזיר ושמן זית שאותם מערבבים יחדיו ומבשלים, לאחר הייצוב הראשוני חותכים לקוביות ומטגנים. המאכל מוגש בליווי שיפוד בשר שנקרא אשפטאדה (Espetada) או כתוספת למנה העיקרית אחרת. מתכון להכנת מיליו פריטו, באתר Portugueserecipes Milho frito | Traditional Snack From Madeira | TasteAtlas, www.tasteatlas.com Madeira Fried, web.archive.org Espetadas à madeirense com milho frito | Receitas, Pingo Doce (בפורטוגזית)
מריה לואיזה גרוס

מריה לואיזה "מאלה" גרוס (בגרמנית: Maria-Luisa Grohs; נולדה ב-13 ביוני 2001) היא כדורגלנית גרמנייה, המשחקת בעמדת השוערת בבאיירן מינכן מהבונדסליגה לנשים ובנבחרת גרמניה. גרוס החלה את קריירת הכדורגל שלה במועדון גיוונבנק מעיר מגוריה מינסטר. ב-2016 עברה לקבוצת הנוער של המועדון בוכום(גר'), ובמדיה השתתפה ב-17 משחקים במסגרת הבונדסליגה לצעירים במחוז מזרח-מערב(גר'). בתום עונת 2016-17 ירדה הקבוצה ליגה, וכך גרוס שיחקה במסגרת הליגה האזורית לנוער במחוז מערב. לקראת עונת 2019-20 עברה גרוס למועדון באיירן מינכן מהבונדסליגה לנשים. בתחילה שיחקה במדי הקבוצה השנייה של המועדון ששיחקה בבונדסליגה השניה(אנ'). את הופעת הבכורה שלה בקבוצה ערכה ב-11 באוגוסט 2019, בניצחון 4:1 על קבוצת המילואים של איינטרכט פרנקפורט. ב-30 בינואר 2021 שיחקה לראשונה במדי הקבוצה הראשונה של באיירן, בניצחון 13:0 על וולדורפר(גר') בגביע הגרמני. את הופעת הבכורה שלה בבונדסליגה ערכה ב-17 באפריל 2021, בהפסד 3:2 להופנהיים(אנ'). לקראת עונת 2022-23, הפכה גרוס לשוערת הפותחת של באיירן. ב-27 באוקטובר 2022, במשחק ליגת האלופות לנשים נגד בנפיקה ליסבון(אנ'), במצב של 2:2, עצרה גרוס פנדל של בנפיקה בדקה ה-89, ודקות לאחר מכן כבשה ג'ורג'יה סטאנוויי את שער היתרון לבאיירן, מה שהוביל לניצחון 3:2 בחוץ. גרוס שיחקה תחת התאחדות הכדורגל של וסטפאליה(אנ') בגילאי 14, 16 ו-18, בין השנים 2015-2018, במסגרת הגביע הלאומי. ב-16 בפברואר 2017 ערכה גרוס את הופעת הבכורה שלה במדי נבחרת גרמניה עד גיל 16(אנ'), בניצחון 2:1 על נבחרת פורטוגל עד גיל 16. 4 ימים לאחר מכן, שיחקה בהפסד 2:0 לנבחרת הולנד עד גיל 16. ב-29 בנובמבר 2017 שותפה לראשונה במשחקי נבחרת גרמניה עד גיל 17(אנ'), בניצחון 4:1 על נבחרת פינלנד באותו הגיל. בין ה-30 באוגוסט 2019 ל-9 במרץ 2020, שותפה גרוס ב-6 משחקים במדי נבחרת גרמניה עד גיל 19(אנ'). בספטמבר 2022 נקראה גרוס לראשונה להתאמן יחד עם סגל הנבחרת הבוגרת. באיירן מינכן בונדסליגה: 2020-21 מדיה וקבצים בנושא מריה לואיזה גרוס בוויקישיתוף מריה לואיזה גרוס, ברשת החברתית אינסטגרם מריה לואיזה גרוס, באתר Soccerdonna (בגרמנית) מריה לואיזה גרוס, באתר WorldFootball.net מריה לואיזה גרוס, באתר FootballDatabase.eu הפרופיל של מאלה גרוס, באתר באיירן באיירן ניצחה 13:0 בגביע הגרמני, באתר datecenter.dfb.de באיירן הפסידה 3:2 להופנהיים, באתר datecenter.dfb.de
Live for Loving You

Live for Loving You (בעברית: חיה בשביל לאהוב אותך) הוא שיר של הזמרת הקובנית-אמריקאית גלוריה אסטפן אשר יצא ב-ספטמבר 1991 כסינגל החמישי והאחרון מתוך אלבומה "Into the Light". השיר נכתב על ידי אסטפן עצמה, בעלה ודיאן וורן והופק על ידי בעלה, חורחה קאסאס וקליי אוסטוולד. אסטפן הקדישה את השיר לבעלה כפי שעשתה בעבר עם שירים כמו "Coming Out of the Dark". השיר הגיע למקום ה-22 בארצות הברית ולמקום ה-9 במצעד הדאנס האמריקאי ובכך הפך לשיר הראשון מהאלבום שהופיע במצעד הדאנס האמריקאי. הקליפ לשיר מתרחש בסביבה מונפשת של מיאמי ובו מופיעים הכלבה של אסטפן, בעלה ובנה. בנוסף לקליפ המקורי הופק גם קליפ לגרסת הרמיקס של השיר אשר נכללה באלבום האוסף של אסטפן, Everlasting Gloria. מידע על היצירה "Live for Loving You" באתר Discogs אמיליו אסטפן, חורחה קאסאס וקליי אוסטוולד
טונחה

טונחה (בספרדית: Tunja) היא עיר ברכסים המזרחיים של האנדים הקולומביאנים, כ-130 קילומטרים צפון-מזרחית לבירת קולומביה בוגוטה. בשנת 2018 התגוררו בה כ-172,548 תושבים, והיא משמשת כבירת מחוז בויאקה. טונחה היא מרכז חינוכי חשוב של אוניברסיטאות ידועות. טונחה נחשבת לאתר תיירותי בולט במיוחד, לאור האתרים הדתיים וההיסטוריים והפסטיבלים הרבים שבה. העיר ממוקמת על הכביש הפאן-אמריקאי המחבר אותה לבוגוטה וסנטה מרתה ולמעשה לכל דרום אמריקה. בטונחה מתגוררים כ-172,548 תושבים (נכון ל-2018). 0.1% מהעיר הם ילידים, 0.4% הם שחורים ו-99.5% הם לבנים ומסטיסים. העיר ממוקמת במרכז קולומביה, בגובה שבין 2,700 מטרים (8,900 רגל) ל-2,900 מטרים (9,500 רגל). מרכז העיר נמצא בגובה של 2,820 מטרים (9,250 רגל) מעל פני הים. ישנן עדויות ארכאולוגיות לקיומה של פעילות אנשוית באזור טונחה עוד מהאלף ה-10 לפנה"ס. בתקופה שלפני הכיבוש הספרדי התקיים בטונחה יישוב ילידי, שנקרא הונזה. אזור טונחה נכבש על ידי האימפריה הספרדית ב-20 באוגוסט 1537. העיר הספרדית נוסדה על ידי גונזלו סוארז רנדון ב-6 באוגוסט 1539, שנה בדיוק לאחר הבירה בוגוטה. ברזיל סאו פאולו, ברזיל  אקוודור גואיאקיל, אקוודור פינלנד יובסקילה, פינלנד אירלנד דבלין, אירלנד איטליה קטניה, איטליה איטליה פוטנצה, איטליה מקסיקו טפצ'ולה, מקסיקו ספרד קדיס, ספרד ספרד מאלגה, ספרד ספרד סביליה, ספרד ספרד טולדו, ספרד מדיה וקבצים בנושא טונחה בוויקישיתוף אתר האינטרנט הרשמי של טונחה (בספרדית) טונחה, באתר אנציקלופדיה בריטניקה (באנגלית)
דוד ברנדר

הרב דוד ברנדר (נולד בכ"ז בכסלו ה'תשי"ד (דצמבר 1953)) הוא האדמו"ר מסטריקוב. מתגורר בבני ברק. נולד לרב שלום ברנדר, ראש ישיבת בעלז. למד בישיבת טשעבין. נישא למרים רבקה, בתו הצעירה של הרב אברהם אביגדור נחום לנדא, האדמו"ר מסטריקוב. מונה על ידי חמיו לכהן בראשות ישיבת סטריקוב, יחד עם גיסו הרב ישעיהו פרנקל תאומים. כשנה לאחר פטירת חמיו, הוכתר על ידי רוב חסידי סטריקוב לממלא מקומו באדמו"רות. אחיינו, הרב יעקב דן שטרן בן גיסו הרב משה שמואל שטרן, הוכתר לאדמו"ר על ידי מיעוט מהחסידים ופתח את חצרו בירושלים, ומכונה "האדמו"ר מסטריקוב ירושלים". לחצר בראשותו כ-260 משפחות, נכון לשנת 2018. בתי כנסת של חסידי סטריקוב קיימים גם בירושלים, ביתר עילית ובית שמש. סמינר בראשותו קיים בירושלים, בהנהלת אשתו. בכסלו תשפ"ב (נובמבר 2021) נפגש עם שר התקשורת יועז הנדל יחד עם עוד רבנים ואדמו"רים, בניסיון לשכנעו שלא להפעיל את רפורמת הסלולר שיזם, שהייתה פוגעת בקומה הכשרה. היה מראשי הפעילים במאבק נגד חנויות בבני ברק המוכרות סמארטפונים ומכשירי טלפון שאינם מאושרים על ידי ועדת הרבנים. מכהן כנשיא כולל חבת ירושלים, לצד הרב נפתלי נוסבוים ורבי בעריש שפירא האדמו"ר מנארול. בטאון איחוד הבחורים דחסידי סטריקוב, דברי תורה מכבוד עט"ר אדמו"ר שליט"א, טו, באתר אוצר החכמה Marcin Wodziński, Historical Atlas of Hasidism, הוצאת אוניברסיטת פרינסטון, 2018. עמ' 199. גדולי הרבנים נפגשו עם שר התקשורת יועז הנדל, באתר כיכר השבת יעקב מלמד, ‏פגיעה בכבוד התורה: שר התקשורת נועד עם הרבנים והטיח בהם דברים • צפו, באתר JDN‏, 29 בנובמבר 2021 האדמו"ר הגיע לבית בעלי חנות הסלולר - ועוכב על ידי המשטרה, באתר בחדרי חרדים
פסקל ברוקנר

פסקל ברוקנר (Pascal Bruckner) (נולד ב-15 בדצמבר 1948 בפריז) הוא סופר ומסאי צרפתי. בצרפת הוא אחד מנציגי הפילוסופים החדשים (אנ') לצד ברנאר-אנרי לוי, אלן פינקלקראוט ואנדרה גליקסמן. ברוקנר הוא בנם של המורה מוניק ברוקנר והמהנדס רנה ברוקנר.בילדותו חלה בשחפת, מחלה שהייתה נפוצה במשפחתו, ולכן נשלח להחלים במעונות ילדים באוסטריה ובשווייץ. הוא למד פילוסופיה בפריז וכתב את עבודת הדוקטורט שלו בהנחייתו של רולאן בארת. בשנת 1977 הוא נודע בזכות ספרו "Le nouveau désordre amoureux" ("הפרעת האהבה החדשה"), שנכתב יחד עם אלן פינקלקראוט. מדובר בעיקר בדחייתה של "מהפכה המינית" הקשורה לשם וילהלם רייך, כפי שנטען במקביל גם על ידי מחברים אחרים, כמו הפילוסוף מישל פוקו. ברוקנר ערך פולמוס נגד רעיונותיו של רייך על "עריצות איברי המין". לשיטתו: רייך "רצה לציין הפרעה. למעשה, הוא רק נתן מתיחת פנים לשעבוד ישן מאוד." מאוחר יותר, בשנת 1997, הוא תיאר זאת כ"אחת התגליות החשובות ביותר של הדור שלנו" ש"אפילו משוחרר מיניות יכול להפוך לדכאנית". ב-2007 ניהל ברוקנר דיון ציבורי עם חוקר מדעי המדינה הבריטי טימותי גרטון אש, בו האשים אותו בכך שהוא נותן למוסלמים החיים באירופה תפקיד מיוחד ובעמידה על רב-תרבותיות שמחלישה את הליברליזם המערבי. בהקשר זה, דיבר ברוקנר על פרדוקס הרב-תרבותיות: הוא מעניק יחס שווה לכל הקהילות, אך לא לאנשים המרכיבים אותן, כי הוא מונע מהם את החופש להתנתק מהמסורות שלהם. במקום זאת: הכרה בקבוצה, דיכוי הפרט. העדפת מסורת בניגוד לרצונם של כל מי שמשאיר מאחור מנהגים ומשפחה, למשל בגלל שהם רוצים לחיות אהבה לפי הרעיונות שלהם. כיורשו של ברנרד פיבוט, הוא חבר ב"אקדמיה גונקור" מאז 2019, המעניקה מדי שנה את הפרס הספרותי הצרפתי החשוב ביותר פרס גונקור. "הפרעת האהבה החדשה", 1977, עם אלן פינקלקראוט ירח מר. (Lunes de fell) רומן. 1981 עובד לסרט "ירח מר" בידי רומן פולנסקי. יבבותיו של האדם הלבן. אירופה והעולם השלישי. 1986 המלנכוליה הדמוקרטית 1991 הילד האלוהי, 2005 עריצות האשמה,2006 פרדוקס האהבה, 2012 גזענות מדומיינת. איסלומופביה ואשמה 2018 מדיה וקבצים בנושא פסקל ברוקנר בוויקישיתוף אלדד בק, נביא הזעם. ישראל היום. 7 במאי 2020 אונברסיטת בן-גוריון. פתיחת התערוכה: פרדוקס האהבה בגלריית טרומפלדור. 17 בנובמבר 2022 דניאל פייפס, האלימות האיסלמית היא שתקבע את גורלה של אירופה. 10 באוקטובר 2016 פסקל ברוקנר, ברשת החברתית Goodreads אלדד בק, נביא הזעם. ישראל היום. 7 במאי 2020 הכוונה היא לרעיונות המוקדמים של רייך, כלומר הפרוידו-מרקסיסטים. ע"פ. כל הפרק הראשון תאווה גלויה או חוזה האורגזמה, עמ' 13–54 passim ראיון עם מרקו מרטין, עירייה. פורום לפוליטיקה, כלכלה ותרבות, 2, 1997, עמ’ 21 ברוקנר: פונדמנטליזם של הנאורות או גזענות של האנטי-גזענים? אורי שרגיל. אנושות 'ביום מחלה וכאב אנוש'. ניוז 1. 13 במרץ 2019
דואיטמה

דואיטמה (בספרדית: Duitama) היא עיר במחוז בויאקה בקולומביה הממוקמת כ-195 קילומטרים צפונית־מזרחית לבוגוטה ו-50 קילומטרים צפון־מזרחית לבירת המחוז טונחה. גובה העיר הוא כ-2590 מטר מעל פני הים והטמפרטורה הממוצעת היא 16 מעלות צלזיוס. דואיטמה נקראה טרם הכיבוש הספרדי טונדמה. בשנת 1536 הקונקיסטאדור הספרדי גונסאלו חימנס דה קסדה עבר בעיר על מנת לחקור ולכבוש את האזור. דואיטמה המודרנית נוסדה ב-1819, לאחר שסימון בוליבר כבש את האזור מידי הספרדים. דואיטמה הייתה חקלאית בשנותיה הראשונות, שצמחה לאחר חנוכת תחנת הרכבת ב-1923. משנת 1950 ואילך העיר עברה תהליכי תיעוש. בשנת 1995, דויטמה הייתה העיר השנייה באמריקה הלטינית שאירחה את אליפות העולם באופני כביש. פלאסה ליברטדורס אנדרטה ללוחם השוורים ססאר רינקון (César Rincón) כנסיית לה טרינידד הקתדרלה של דואיטמה מדיה וקבצים בנושא דואיטמה בוויקישיתוף אתר האינטרנט הרשמי של דואיטמה (בספרדית) דואיטמה, באתר אנציקלופדיה בריטניקה (באנגלית) ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
פנאיוטיס קאלאיצאקיס

פנאיוטיס קאלאיצאקיס (ביוונית: Παναγιώτης Καλαϊτζάκης; נולד ב-2 בינואר 1999) הוא כדורסלן יווני המשחק בעמדות הקלע והסמול פורוורד בפנאתינאיקוס מליגת העל היוונית בכדורסל והיורוליג. לאחר ששיחק במועדוני הנוער של אריס סלוניקי החל קאלאיצאקיס את הקריירה המקצוענית שלו בקבוצה הבוגרת של המועדון בעונת 2016/17 בליגת העל היוונית. הוא שוחרר מהקבוצה ב-15 ביולי 2018 והצטרף להולארגוס שעלתה לליגת העל. ב-28 באוגוסט 2019 חתם יחד עם אחיו התאום גאורגיוס קאלאיצאקיס בנבז'יס מה-LKL הליטאית. ב-16 במרץ 2021 חתם בלייטקבליס הליטאית. במהלך עונת 2021/2022 רשם קאלאיצאקיס ממוצעים של 10.5 נקודות, 4.2 ריבאונדים, 2.9 אסיסטים ו-1.6 חטיפות בליגה המקומית, וכן 13 נקודות, 2.8 ריבאונדים, 2.8 אסיסטים ו-1.6 חטיפות ביורוקאפ. ב-2 ביולי 2022 הוא חתם לשנתיים עם אופציה לשנה נוספת בפנאתינאיקוס מליגת העל היוונית בכדורסל והיורוליג. בעונת 2021/2022 הוא קלע בממוצע 5.4 נקודות למשחק בליגה ו-2.4 נקודות ביורוליג. ב-26 במאי 2024 זכה עם הקבוצה באליפות היורוליג לאחר ניצחון בגמר 95–80 על ריאל מדריד. קאלאיצאקיס היה חבר בנבחרות הצעירות של יוון, ושיחק באליפות אירופה בכדורסל עד גיל 18 2017 ובאליפות אירופה בכדורסל עד גיל 20 2018 ו-2019 במדי נבחרת העתודה של יוון. ב-2023 ערך את הופעת הבכורה שלו בנבחרת הבוגרת במסגרת גביע העולם בכדורסל 2023. אחיו התאום של פנאיוטיס, גאורגיוס קאלאיצאקיס, גם הוא כדורסלן מקצועי. הם היו שיחקו יחד בנבז'יס ובפנאתינאיקוס. מדיה וקבצים בנושא פנאיוטיס קאלאיצאקיס בוויקישיתוף פרופיל, באתר eurobasket פרופיל, באתר פיב"א פרופיל, באתר פיב"א החדש „Nevėžyje“ – talentingieji broliai Kalaitzakiai, ליגת העל הליטאית בכדורסל, [ב"נבז'יס" - האחים קאלאיצאקיס המוכשרים] (בליטאית) "BC Lietkabelis ink Panagiotis Kalaitzakis". ספורטנדו. 16 במרץ 2021. נבדק ב-2024-02-24. {{cite web}}: (עזרה) "Στον Παναθηναϊκό ΟΠΑΠ ο Καλαϊτζάκης" [קאלאיצאקיס בפנאתינאיקוס OPAP]. פנאתינאיקוס (ביוונית). 2 ביולי 2022. נבדק ב-2024-02-24. {{cite web}}: (עזרה)
תרגום הברית החדשה והתנ"ך לעברית

תרגומי הברית החדשה לעברית נערכו מהטקסטים המקוריים הכתובים ביוונית קוינה או מתרגומי ביניים. מהתנ"ך בוצעו תרגומים אחדים של קטעים הכתובים בשפה הארמית המקראית ותרגומים מלאים של התנ"ך מעברית מקראית לעברית מודרנית. כמו כן בוצעו תרגומים לעברית של הספרים החיצוניים שנשתמרו ביוונית, בארמית ובלטינית. ערך מורחב – תרגומי התנך#תרגום לעברית בת זמננו התנ"ך נכתב בשפה העברית המקראית, וכולל מספר קטעים הכתובים בשפה הארמית המקראית: ספר דניאל פרקים ב'-ז' ואוסף תעודות המובא בספר עזרא. במשך השנים פורסמו מספר תרגומים לעברית של הקטעים הכתובים בארמית, וכן תרגומים מעברית מקראית לעברית מודרנית. ערך מורחב – הספרים החיצוניים#תרגומים לעברית הספרים החיצוניים הם ספרים שלא נכללו בנוסח המסורה. חלקם בעלי אופי כיתתי כמו ספר היובלים, מלחמת בני אור בבני חושך, חזון עזרא, וחלקם בעלי אופי הקרוב ברוחו ליהדות הפרושית, כמו ספר משלי בן סירא. חלק מן הספרים החיצוניים נכללו בכתבי הקודש של כמה מן הזרמים הנוצריים. הספרים החיצוניים הגיעו אלינו בעיקר בשפה היוונית, בנוסח שנמצא בתרגום השבעים ונשמר על ידי הכנסייה הנוצרית. חלקם הגיע רק בתרגומים (משניים) מיוונית לשפות אחרות, כגון לטינית, ארמית נוצרית או שפת געז. במשך השנים תורגמו רבים מהספרים החיצוניים לעברית. ערך מורחב – הברית החדשה#תרגומים לעברית במשך השנים תורגמו ספרי הברית החדשה לעברית פעמים רבות, הן על ידי נוצרים והן על ידי יהודים.
בואנוונטורה (קולומביה)

בואנוונטורה (בספרדית: Buenaventura) היא עיר נמל במחוז ואיה דל קאוקה שבקולומביה. העיר מהווה לנמל הראשי של קולומביה באוקיינוס השקט. העיר ממוקמת כ־116 קילומטרים (72.1 מיל) מהעיר הגדולה ובירת המחוז סנטיאגו דה קאלי. אוכלוסיית העיר, נכון לשנת 2018, עומדת על כ־424,000 תושבים. זוהי אחת הערים הגשומות ביותר בעולם, עם כ-6,000–7,000 מילמטרים של גשם מדי שנה. העיר נוסדה ב־14 ביולי 1540 על ידי חואן דה לדרירוס. העיר נהרסה על ידי אינדיאנים לפני שנת 1600 ומאוחר יותר נבנתה מחדש. בואנוונטורה שגשגה לאחר פתיחת תעלת פנמה ב־1914. לבואנוונטורה ישנה היסטוריה ידועה לשמצה הנגועה במלחמת האזרחים בקולומביה, סחר בסמים, אלימות ופעילות של קבוצות גרילה. בשנים 2008–2010 הוכפל מספר מקרי הרצח שדווחו בעיר. בשנת 2010, שיעור הרציחות בבואנוונטורה עמד על כ-175.2 מקרי רצח לכל 100,000, פי 5 מהממוצע הארצי. על פי מפקד האוכלוסין מ-2018 ההרכב האתני הוא: אפרו-קולומביאניים: 220,318 תושבים (85.25%) לבנים ומסטיסים: 29,825 תושבים (11.54%) אחרים/לא ידוע/ מעורב: 8,286 תושבים (3.21%) ילידים: 3,919 תושבים (1.52%) צוענים: 13 תושבים (0.01%) מדיה וקבצים בנושא בואנוונטורה בוויקישיתוף אתר האינטרנט הרשמי של בואנוונטורה בואנוונטורה, באתר אנציקלופדיה בריטניקה (באנגלית) Kraul, Chris (21 בספטמבר 2009). "Colombian crackdown appears to be paying off". נבדק ב-19 באפריל 2018 – via LA Times. {{cite web}}: (עזרה) "Colombia's new urban drugs war". 18 באוגוסט 2007. נבדק ב-19 באפריל 2018 – via news.bbc.co.uk. {{cite news}}: (עזרה) "Intentional homicides (Per 100,000 people) - Colombia | Data". "DANE demographics Buenaventura, Colombia 2018". ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
חובת הצבעה

חובת הצבעה היא הדרישה במדינות (או ישויות) מסוימות שאזרחים בעלי זכות בחירה יצביעו בבחירות. חלק מהמדינות (או ישויות) מטילות עונשים על מי שלא יצביע ללא סיבה מוצדקת. בחירת מפלגה איננה חובה, שכן ניתן להצביע באופן מחאתי, והצבעות אלו עדיין ייספרו. מבחינה טכנית, חובת הצבעה היא נוהג המחייב רק את האזרחים להגיע למקום הקלפי כדי למחוק את שמם מרשימת הבוחרים. מאחר שההצבעה החשאית, ניתן לאלץ אנשים רק לבוא ולהצביע, בין אם הם בוחרים להצביע ובין אם לא. נכון לדצמבר 2021, לפי ספר העובדות העולמי, ל-21 מדינות (או ישויות) ברחבי העולם יש חובת הצבעה, כאשר חלקן לא אוכפות את חובת ההצבעה: ארגנטינה ארגנטינה אוסטרליה אוסטרליה בלגיה בלגיה בוליביה בוליביה ברזיל ברזיל אקוודור אקוודור ליכטנשטיין ליכטנשטיין לוקסמבורג לוקסמבורג נאורו נאורו קוריאה הצפונית קוריאה הצפונית פרו פרו פיטקרן פיטקרן (בחסות הממלכה המאוחדת הממלכה המאוחדת) סמואה סמואה סינגפור סינגפור שפהאוזן שפהאוזן (שווייץ שווייץ) אורוגוואי אורוגוואי הרפובליקה הדמוקרטית של קונגו הרפובליקה הדמוקרטית של קונגו - לא נאכף בפועל קוסטה ריקה קוסטה ריקה - לא נאכף בפועל מצרים מצרים - לא נאכף בפועל יוון יוון - לא נאכף בפועל הונדורס הונדורס - לא נאכף בפועל מקסיקו מקסיקו - לא נאכף בפועל תאילנד תאילנד - לא נאכף בפועל טורקיה טורקיה - לא נאכף בפועל במדינות (או ישויות) הבאות הייתה חובת הצבעה: אלבניה אלבניה (בתקופת הרפובליקה הסוציאליסטית העממית של אלבניה; 1946–1990/1991) אוסטריה אוסטריה (1924–1992) בולגריה בולגריה (2016) צ'ילה צ'ילה (1980–2012) קפריסין קפריסין (1960–2017) הרפובליקה הדומיניקנית הרפובליקה הדומיניקנית (הופסק ב-2010; לא נאכף בפועל) פיג'י פיג'י (הופסק ב-2014) גואטמלה גואטמלה (הופסק ב-1990) איטליה איטליה (1945–1993) לבנון לבנון (הופסק ב-1996) הולנד הולנד (1917–1967) פנמה פנמה פרגוואי פרגוואי (הופסק ב-2018) הפיליפינים הפיליפינים (בתקופת שלטונו של פרדיננד מרקוס; 1965–1986) פורטוגל פורטוגל (1933; לא נאכף בפועל) ספרד ספרד (1907–1923; לא נאכף בפועל) שווייץ שווייץ (המאה ה-19; חובת ההצבעה היחידה שקיימת בשווייץ היא בשפהאוזן) ג'ורג'יה ג'ורג'יה (ארצות הברית ארצות הברית; 1777–1789) ונצואלה ונצואלה (הופסק ב-1993) קמפיין המרצה Brett, Judith (2019). From Secret Ballot to Democracy Sausage: How Australia Got Compulsory Voting. Text Publishing Co. ISBN 978-1-925603-84-2. International Institute for Democracy and Electoral Assistance – Compulsory voting information Suffrage – The CIA World Factbook Compulsory Voting, Not – Australian Electoral Commission – Electoral Backgrounder – Compulsory Voting – Australian Electoral Commission Australian Electoral Commission European Consortium for Political Research (ECPR) Sessions of Workshops 2007, Workshop No.7: Compulsory Voting: Principle and Practice – academic conference papers on compulsory voting Gardasevic, Toplak (2022). "Chapter 4: Voting Rights and Limitations". In Schultz, Toplak (ed.). Routledge Handbook of Election Law. Routledge. pp. 32–45. ISBN 9781138393363. The current listing appears to reflect the situation as of December 2021. The World Factbook - Field Listing: Suffrage (אורכב 27.10.2022 בארכיון Wayback Machine).
1978 באסטרונאוטיקה

במהלך שנה בוצעו 128 שיגורים, מהם 91 (71%) על ידי ברית המועצות. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1978 באסטרונאוטיקה בוויקישיתוף ריכוז נתונים על שיגורים חזרו בחללית סויוז 26 הגיעו לחלל בחללית סויוז 26. חזרו לכדור הארץ לאחר 96 יממות חזרו מחלל בחללית סויוז 31 הגיעו לחלל בחללית סויוז 31. חזרו לכדור הארץ לאחר 7 יממות חזרו בחללית סויוז 29 לאחר 7 יממות בחלל הגיעו מחלל בחללית סויוז 29 לאחר 131 יממות בחלל
נבחרת סינגפור בכדורגל

נבחרת סינגפור בכדורגל, הידועה בכינוי "האריות", היא נבחרת הכדורגל הלאומית של סינגפור. ההישגים הגדולים עד כה של נבחרת סינגפור הם הזכיות באליפויות איגוד מדינות דרום-מזרח אסיה בכדורגל (לשעבר גביעי הטייגר) בשנים 1998, 2004, 2007 ו-2012 . לאחר הזכייה בטורניר בפעם השנייה, בשנת 2004, עלתה הנבחרת בדירוג פיפ"א העולמי עד למקום ה-92, מיקום שיא לנבחרת זו. כל שחקני הנבחרת משחקים בליגה הסינגפורית הבכירה הנקראת "האס ליגה" (The S. Leauge). הדירוג הנוכחי של נבחרת סינגפור ברשימת הדירוג של פיפ"א, הוא המקום ה-161 בעולם, נכון ל-19 בספטמבר 2024; הניקוד הוא 1,008.26 – ללא שינוי לעומת ניקוד קודם. דירוג השיא 73 נמדד לראשונה באוגוסט 1993, והדירוג הנמוך ביותר 173 נמדד לראשונה באוקטובר 2017. 1930 עד 1974 - לא נכנסה 1978 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה מדיה וקבצים בנושא נבחרת סינגפור בכדורגל בוויקישיתוף אתר האינטרנט הרשמי של נבחרת סינגפור בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
נתנאל גרופ

נתנאל גרופ בע"מ היא חברה ציבורית ישראלית העוסקת בנדל"ן יזמי בישראל ובמנהטן ובנדל"ן להשקעה בישראל. החברה הוקמה בשנת 1970 על ידי אריה נתנאל ואחיו. מניות החברה ואיגרות חוב שלה נסחרות בבורסה לניירות ערך בתל אביב מאפריל 1993. בתחילת דרכה, רכשה קרקעות להשקעה בתל אביב ובחולון, ובנתה מבני מגורים בני 5–8 קומות. בשנות ה-70–80 בנתה החברה מבני מגורים בתל אביב, בין היתר בהדר יוסף, ברחוב אלנבי, ברחוב דיזנגוף, בשיכון דן ובנווה צדק, והמשיכה לפעול גם בחולון, שם בנתה עשרות פרויקטים בקריית שרת וברחבי העיר. בשנות ה-90 פעלה החברה בכל רחבי הארץ מחדרה ועד אילת. הקבוצה עוסקת בייזום ובנייה, התחדשות עירונית (פרויקטים של תמ"א 38) ומציעה דירות למגורים, נכסים מניבים (משרדים ובנייני מסחר) ובנוסף מובילה פרויקטים בחו"ל. באמצעות חברה בת הרשומה בארצות הברית רכשה החברה בשנת 2021 קרקע במנהטן, עליה מתוכננת הקמת בניין בן 14 קומות. אתר האינטרנט הרשמי של נתנאל גרופ נתנאל גרופ בע"מ, באתר הבורסה לניירות ערך בתל אביב נתנאל גרופ בע"מ, באתר "מאיה" נתנאל גרופ, באתר Crunchbase (באנגלית) נתנאל גרופ באתר הבורסה לניירות ערך נתנאל גרופ בע"מ: נתונים כספיים באתר מאי"ה. דותן לוי, אחרי יוניט קרדיט: כחלון מצטרף כדירקטור לחברת נתנאל גרופ, באתר כלכליסט, 15 בנובמבר 2021 שלומית צור, נתנאל גרופ זכתה במכרז לקרקע ל-405 דירות בביתר עילית תמורת 147 מיליון שקל, באתר כלכליסט, 24 בנובמבר 2020 דרור ניר קסטל, הפרסומאי רמי יהושע מרחיב את עסקי הנדל"ן: מכר לנתנאל גרופ בניין משרדים בכ-30 מיליון שקל, באתר מרכז הנדל"ן, ‏2 ביוני 2022
משה אסבאג

הרב משה אסבאג (סביב ה'תק"כ, 1760 - תשרי ה'תקפ"ה, 1824) היה מקובל, פוסק הלכה ודרשן, ראש ישיבה, אב בית הדין ורבה של מרקש במאה התשע עשרה. נולד במרקש לאביו הרב שלמה שכיהן כרבה של העיר. למד בצעירותו אצל חכמי מרקש. לפני שנת ה'תקס"ב, התמנה לדיין בבית הדין בעיר בראשותו של אביו. בשנים אלו נמנה עם הדרשנים והספדנים של העיר, ובין השאר הספיד את רבי אברהם פינטו. עם פטירת אביו בשנת ה'תק"פ, שנה שבה נפטרו דיינים ותיקים נוספים בעקבות מגפה, החל לשמש כאב בית הדין ורבה של העיר עד לפטירתו. חביריו לבית הדין בראשותו, היו הרבנים: אברהם אסולין, אברהם פינטו (הקטן), דוד צבאח, מימון פינטו, וגיסו הרב אלעזר חזן. רבי משה היה גבאי הצדקה של תלמידי החכמים, ולעיתים ערך מגבית בקרב יהודי הכפרים שבמחוז מרקש. במקביל, היה ראש ישיבה. רבי משה עסק בקבלה, והיה מקובל כאביו. נפטר במרקש בחודש תשרי ה'תקפ"ה. שלשת בניו נמנו על חכמי מרקש: רבי יוסף, רבי יהודה ורבי ברוך. פסקי דין - מקבץ מהם ראו אור בספר 'תורת מראכש', חלק 'תשובות חכמי מראכש', מכון פי ישרים תשפ"א. חידושים והגהות על השולחן ערוך - בכתב יד. טעמי הלכות - על שולחן ערוך יורה דעה, בכתב יד. פני משה - דרשות ודרושים על התורה. נדפס בספר 'תורת מראכש' על התורה, על ידי מכון פי ישרים. ראו בספרו 'פני משה' דרוש להספד רבי אברהם פינטו. שטר כתב יד משנת תקפ"ג. מלכי רבנן בערכו. ראו משכיל לדוד צבאח (עמ' קלד, קמא). ע"פ נוסח מצבתו בספר 'מצבות מראכש' עמ' 462. ראו בפסק דין של חכמי צווירא שנדפס בשו"ת דבר שמואל עמאר חושן משפט סימן ב', שציינו לכתביו אלו.